Nízký Jeseník

Nízký Jeseník (germane: Niederes Gesenke) estas geomorfologia tutaĵo kaj plata montetaro troviĝanta norde de Moravio kaj en suda parto de Silezio. Temas pri aree entute la plej ampleksa montaro en Ĉeĥio (2876 km2). Ĝi etendiĝas en Moravio kaj en Siezio en Moraviasilezia regiono kaj en Regiono Olomouc (en distriktoj Bruntál, Nový Jičín, Olomouc, Opava, Ostrava-urbo kaj Přerov).

 Geologio 
La montaro estas unu el la plej maljunaj geologiaj tutaĵoj de Mez-Eŭropo kun restaĵoj de vulkanismo. Ĝi estas kreita precipe de paleozoikaj, sedimentitaj rokaĵoj, situantaj sur antaŭaj sedimentaĵoj kaj vulkanitoj, estiĝintaj per intensa vulkana agado sur fundo de devonia maro. La regiono de Nízký Jeseník estis ĉiam konata pro minado de nefermetaloj kaj valormetaloj.

 Vulkana agado sur teritorio de Nízký Jeseník 
Dum terciaro Nízký Jeseník estis sekve de montokreaj procedoj levita, dume regiono de Hornomoravský úval kaj Kladsko trafalis. La estiĝintaj rompoj de terkrusto poste ebligis la vulkanismon kaj tiel kreiĝis la plej maljunaj vulkanoj en Ĉeĥio.

 Červená hora
 Velký Roudný
 Malý Roudný
 Uhlířský vrch
 Venušina sopka

La lastaj du estis en agado ankoraŭ en periodo de plejstoceno.

 Geomorfologio 
Ties meza alteco estas ĉirkaŭ 480 m. La plej alta parto de Nízký Jeseník estas okcidente, direkte al orientoties alteco sinkas ĝis 205 metrů (apudrivera ebenaĵo de Odro). Ĝi ligas al orienta parto de montaro Hrubý Jeseník, ĝi etendiĝas inter norda Silezia ebenaĵo kaj suda Supramoravia valego. Oriente ĝi transiras en Moravian pordegon kaj Ostravan basenon.

 Geomorfologiaj subtutaĵoj 
Nízký Jeseník konsistas el geomorfologiaj subtutaĵoj Brantická vrchovina, Bruntálská vrchovina, Domašovská vrchovina, Odra montetaro, Slunečná vrchovina, Stěbořická vrchovina, Vítkovská vrchovina kaj Tršická pahorkatina.

Pluaj fotoj

 Eksteraj ligiloj 
 Historia minado de ardezo en Moravio


Kategorio:Jesenikoj
Kategorio:Montaroj en Ĉeĥio
Kategorio:Geografio de distrikto Bruntál
Kategorio:Geografio de distrikto Nový Jičín
Kategorio:Geografio de distrikto Olomouc
Kategorio:Geografio de distrikto Opava
Kategorio:Geografio de distrikto Ostrava-urbo
Kategorio:Geografio de distrikto Přerov